### | | | | --- | --- | | | | | --- | | **Teknik- og Miljøudvalget** 8. februar 2018 Sagsnr. 710-2017-39090 Dok.nr. 710-2018-7521 Frede Olesen | | 8.                   Anlægsbevilling til cykelstiprojekter 2018 - Åbent

###

|  |  |
| --- | --- |
| Tidl. politisk behandling | BY, 28.11.17, pkt. 144 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til en samlet
anlægsbevilling på 7,32 mio. kr. til cykelstiprojekter. Projekterne anlægges i
2018-19 og forventes ibrugtaget medio 2019.

Der søges om frigivelse af tillæg til anlægsbevilling til
etablering af en cykelsti mellem Svenstrup og Hammel, samt anlægsbevilling til
etablering af en cykelstiløsning i Foldby–Norring. Der er opnået 3,27 mio. kr.
i medfinansiering fra Vejdirektoratets ”Pulje til fremme af cyklisme” til projekt
i Ida Jensen.

**VURDERING**

Byrådet har i Budget 2018-21 prioriteret, at der etableres
en cykelsti langs [adresse] mellem Svenstrup og Hammel, samt at der etableres
cykelstiløsning gennem Foldby–Norring. De to strækninger fremgår af vedlagte
kortbilag.

Byrådet godkendte på møde 28. november 2017, at Teknik og
Kultur bemyndiges til at igangsætte ekspropriationsprocedure med henblik på
arealerhvervelser langs [adresse] mellem Svenstrup og Hammel. Såfremt der ikke
kan opnås frivillige aftaler med lodsejerne, kan dette have betydning for
projektøkonomien og tidsplanen. Der vil blive fremlagt en særskilt sag herom.

Det bemærkes endvidere, at der løber el-forsyningsledninger
langs [adresse] hvis betydning for projektet endnu ikke er afklaret.
Ledningernes betydning afklares i forbindelse med detailprojekteringen.

Cykelstiprojektet i Foldby–Norring omdanner fortovet og den
eksisterende cykelstrimmel til ensrettede fællesstier i begge vejens sider.
Derved bliver fællesstien bredere end det eksisterende fortov, da vejbanes
nuværende cykelstrimlen inddrages i fællesstien. Projektets betydning for vej-
og stibredden er illustreret i vedlagte bilag. Det er vurderet, at ensrettede
fællesstier er den bedste løsning ved en smal vejprofil. Med en fællessti tages
der både hensyn til cyklister og gående. Der vil blive udført forundersøgelser
og projektering af fællesstien i 1. halvår 2018. Anlægsarbejdet forventes
igangsat medio 2018 og forventes afsluttet efteråret 2019.

**ØKONOMI**

Byrådet godkendte på møde 28. november 2017 en
anlægsbevilling på 3,18 mio. kr. til etablering af en cykelsti mellem Svenstrup
og Hammel, finansieret af et rådighedsbeløb på 2,5 mio. kr. i 2017 og 0,68 mio.
kr. i 2018.

Den samlede projektøkonomi for cykelstiprojektet mellem
Svenstrup og Hammel er på 5,3 mio. kr. Der var oprindeligt en forventning om,
at cykelstiprojektet ville opnå medfinansiering fra Vejdirektoratets ”Pulje til
fremme af cyklisme” på i alt 2,12 mio. kr. Der er imidlertid ikke opnået
medfinansiering til cykelstien, hvorfor der nu søges om et tillæg til anlægsbevillingen
på 2,12 mio. kr. Anlægsbevillingen foreslås finansieret af restrådighedsbeløbet
i 2018 på 3,32 mio. kr. Herefter tilbagestår et rådighedsbeløb på 1,2 mio. kr.
i 2018.

Derudover søges om en anlægsbevilling på 5,2 mio. kr. til
etableringen af cykelstiprojektet i Foldby–Norring, inklusiv 300.000 kr. til
uforudsete udgifter ved cykelstiprojekterne. Anlægsbevillingen kan finansieres
af restrådighedsbeløbet på 1,2 mio. kr. i 2018 og 4,0 mio. kr. i 2019. Beløbet
fra 2019 søges fremrykket, selv om beløbet ikke bliver forbrugt i 2018, idet det
er en forudsætning for at få den fulde medfinansiering fra Vejdirektoratet, at
kommunen har bevilget midler til at gennemføre det samlede projekt i
Ida Jensen.

Den samlede projektøkonomi for cykelstiprojektet i
Foldby–Norring udgør 8,17 mio. kr. heraf finansieres 3,27 mio. kr. af
Vejdirektoratets ”Pulje til fremme af cyklisme”. Vejdirektoratets tilsagn om
medfinansiering er givet på baggrund af en projektbeskrivelse samt en tidplan
for arbejdet. Af tidsplanen fremgår det, at cykelstiprojektet i Foldby-Norring
igangsættes i 2018.

Det beregnede finansieringsbehov er vist herunder:

|  |  |
| --- | --- |
| **Aktivitet** | **Budget kr.** |
| **Cykelsti mellem Svenstrup og Hammel** |  |
| Ekstern rådgivning | 500.000 |
| Forundersøgelse m.v. | 50.000 |
| Arealerhvervelse | 400.000 |
| Anlæggelse af 1,8 km cykelsti | 4.350.000 |
| **Samlet udgift** | **5.300.000** |
| Anlægsbevilling 28. november 2017 | -3.180.000 |
| **Ansøgt bevilling Svenstrup-Hammel** | **2.120.000** |
|  |  |
| **Cykelstiprojekt Foldby–Norring (fællessti)** |  |
| Ekstern rådgivning | 600.000 |
| Forundersøgelse m.v. | 170.000 |
| Anlæggelse af 1,7 km fællessti | 7.150.000 |
| Projektledelse | 150.000 |
| Evaluering og ekstern revision  **Samlet udgift** | 100.000  **8.170.000** |
| Statslig medfinansiering | -3.270.000 |
| **Ansøgt bevilling Foldby-Norring** | **4.900.000** |
|  |  |
| **Uforudsete udgifter til projekterne\*** | **300.000** |
|  |  |

\*Vejdirektoratet yder ikke medfinansiering til uforudsete
udgifter, hvorfor denne udgift er adskilt fra projektøkonomien. Da der er tale
om uforudsete udgifter, er det ikke muligt at henføre udgifterne til de enkelte
projekter.

**INDDRAGELSE**

Der har været inddragelse af borgere, herunder borgermøde i
Randi Toft. Der har desuden været inddragelse af [adresse], som
har repræsentation fra bl.a. Østjyllands Politi, Midttrafik, Cyklistforbundet,
Handicaprådet og Ældrerådet.

**INDSTILLING**

Direktøren for Teknik og Kultur indstiller til Byrådet:

1. At godkende et tillæg til anlægsbevillingen på 2,12 mio. kr.  til
etablering af cykelsti mellem Svenstrup og Hammel finansieret af det afsatte
rådighedsbeløb i 2018.

2. At godkende en anlægsbevilling på 5,2 mio. kr. til etablering af
cykelstiløsning i Foldby–Norring, inklusive uforudsete udgifter, finansieret af
de afsatte rådighedsbeløb i 2018 og 2019.

**BESLUTNING**

**Bilag**

|  |  |
| --- | --- |
| Kortbilag Foldby-Norring | 710-2018-18255 |
| Kortbilag Svenstrup-Hammel | 710-2018-18215 |
| Vej- og stibredde | 710-2018-18211 |